stanford-oval/wikipedia huggingface dataset:
Runnin’ Wild
Kokoonpano

Joel O'Keeffe – laulu, kitara
David Roads – kitara, taustalaulu
Justin Street – basso, taustalaulu
Ryan O'Keeffe – rummut
Arvostelut

Allmusic:
Imperiumi: 9,5 / 10
PopMatters:
Sputnikmusic:
Saki Hevonpää

Saki Hevonpää, oikea nimi Sulo Alfred Gråsten (11. heinäkuuta 1881 Oulu – 2. marraskuuta 1953 New York, Yhdysvallat) oli suomalainen Yhdysvaltoihin muuttanut ammattipainija.
Hevonpään vanhemmat olivat kansakoulunopettaja Juho Gråsten ja Kristiina Elisabet Cajaner. Hän pääsi ylioppilaaksi Oulun lyseosta vuonna 1902. Hevonpää muutti Yhdysvaltoihin vuonna 1914 , jossa hän tuli tunnetuksi ammattipainijana. Hevonpää kiersi myös sirkuspainijana useissa eri maissa.
Hevonpää esiintyi George Gershwinin musikaalissa Of Thee I Sing.
Pilalehti Tuulispäässä julkaistiin 1900-luvun alussa seuraava värssy: "Ken on Suomen lääkäreistä kuuluisin, se on Matti Äyräpää. Ken on Suomen painijoista voimakkain, se on Saki Hevonpää. Ken on Suomen piioista kiukkuisin, se on Miina Sillanpää".
Sotenäsin kunta

| Sotenäsin kunta |
| --- | --- |
 vaakuna

Valtio:   Ruotsi
Lääni:  Länsi-Götanmaan lääni
Maakunta:  Bohuslän
Keskustaajama:  Kungshamn
Kuntakoodi:  1427
Pinta-ala  ():  
 – Maa:  138,20 km²
Väkiluku (31.12.2021)  ():  9 125
 – Väestötiheys:  66,0 as./km²
 
 www.sotenas.se 
Infobox OKVirheellinen NIMI-arvo: 
Sotenäsin kunta (ruots. Sotenäs kommun) on Länsi-Götanmaan läänissä sijaitseva Ruotsin kunta. Maakuntajaossa se kuuluu Bohusläniin. Kunnan keskustaajama on Kungshamn.
Kunnan maapinta-ala on 138,20 neliökilometriä (1.1.2016) ja asukasluku 9 125 henkeä (31.12.2021).
Vuonna 2007 kunnassa oli 16,92 km² peltoa, joten saman ajankohdan maapinta-alaan vertaamalla saadaan peltojen osuudeksi 12,2 prosenttia kunnan maapinta-alasta.
Kuntajaon kehitys

Nykyisen Sotenäsin kunnan alue vastaa Sotenäsin kihlakuntaan kuuluneista neljästä pitäjästä kolmea. Vuoden 1862 kuntauudistuksessa entisistä Askumin, Kungshamnin ja Tossenen pitäjistä muodostettiin jokaisesta oma maalaiskunta. Vuonna 1909 Askumin maalaiskunnasta erotettiin Malmönin maalaiskunta. Vuonna 1924 puolestaan Kungshamnin maalaiskunnasta erotettiin Smögenin maalaiskunta.
Vuoden 1952 kuntauudistuksessa muodostettiin Södra Sotenäsin "suurkunta" yhdistämällä Askumin, Kungshamnin ja Malmönin maalaiskunnat. Smögenin ja Tossenen maalaiskuntiin uudistus ei vaikuttanut. Vuonna 1971 maalaiskunnat muutettiin kunniksi, mutta aluejakoa ei muutettu. Vuonna 1974 muodostettiin nykyinen Sotenäsin kunta yhdistämällä aiemmat Södra Sotenäsin, Smögenin ja Tossenen kunnat.
Vaakuna

Smögenin maalaiskunnalla oli aikaisemmin käytössään vaakuna.
Smögenin maalaiskunta
Väestönkehitys

| Sotenäsin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 11 766 | 11 766 |
| 1955 | 1955 |    | 11 287 | 11 287 |
| 1960 | 1960 |    | 10 431 | 10 431 |
| 1965 | 1965 |    | 9 758 | 9 758 |
| 1970 | 1970 |    | 9 358 | 9 358 |
| 1975 | 1975 |    | 9 133 | 9 133 |
| 1980 | 1980 |    | 9 252 | 9 252 |
| 1985 | 1985 |    | 9 136 | 9 136 |
| 1990 | 1990 |    | 9 732 | 9 732 |
| 1995 | 1995 |    | 9 830 | 9 830 |
| 2000 | 2000 |    | 9 621 | 9 621 |
| 2005 | 2005 |    | 9 311 | 9 311 |
| 2010 | 2010 |    | 9 052 | 9 052 |
| 2015 | 2015 |    | 9 006 | 9 006 |
| 2020 | 2020 |    | 9 100 | 9 100 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 744 | 8,3 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 108 | 1,2 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 599 | 6,7 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 7 555 | 83,9 |
Hieman vanhempien vuoden 2009 lopun tietojen mukaan kunnassa asui 81 Suomessa syntynyttä, mikä vastasi 0,9 prosenttia kunnan väestöstä.
Vielä vanhempien vuoden 1984 lopun tietojen mukaan 3,8 prosenttia kunnan asukkaista oli ulkomailla syntyneitä. Tuolloin kunnassa asui 84 Suomessa syntynyttä, mikä vastasi 0,9 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 187 232 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 200 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 16,1 %
18–64-vuotiaat: 56,0 %
65 vuotta täyttäneet: 27,8 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 2,0 | 1,9 |
|   | jalostus | 38,0 | 35,4 |
|   | palvelut | 58,3 | 61,0 |
|   | tuntematon | 1,7 | 1,7 |
|   | Työpaikkoja ja työllisiä | 4 067 | 4 188 |
|   | työpaikkaomavaraisuus | 97,1 |  |
Taajamat

Kunnassa on 5 taajamaa, joiden osuus kunnan väestöstä vuoden 2010 lopussa oli 77,7 prosenttia. Taajamien ulkopuolella asui tuolloin 2 016 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Kungshamn | 2 814 |
| 2 | Hunnebostrand | 1 731 |
| 3 | Smögen | 1 329 |
| 4 | Väjern | 688 |
| 5 | Bovallstrand | 474 |
Kunnan keskustaajama on lihavoitu. Kungshamnin taajaman nimenä on joskus ollut myös Gravarne.
Taajamat > Entiset taajamat

Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Hasselösund
Hovenäset
Malmön
Ulebergshamn
Luettelossa mainituista taajamista Hasselösund on sittemmin kasvanut yhteen Smögenin taajaman kanssa.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Hovenäset
Malmön
Ulebergshamn + Strandhamn
Kunnanvaltuusto

Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Sotenäsin kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 4 | 5 | 7 | 7 | 6 | 5 | 7 | 8 | 10 | 9 | 13 | 12 | 11 | 12 | {{{m2022}}} |
|   | Keskustapuolue | 9 | 9 | 8 | 8 | 5 | 5 | 5 | 3 | 2 | 2 | 2 | 1 | 2 | 3 | {{{c2022}}} |
|   | Liberaalit | 9 | 8 | 7 | 5 | 5 | 6 | 5 | 5 | 3 | 5 | 6 | 3 | 3 | 2 | {{{fp2022}}} |
|   | Kristillisdemokraatit | 0 | 0 | 0 | 1 | 1 | 1 | 2 | 1 | 3 | 3 | 3 | 2 | 1 | 1 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 1 | 1 | 2 | 1 | 1 | 1 | 1 | 1 | 1 | {{{mp2022}}} |
|   | Ruotsin sosiaalidemokraattinen työväenpuolue | 19 | 19 | 19 | 19 | 16 | 17 | 14 | 18 | 16 | 17 | 13 | 10 | 10 | 8 | {{{s2022}}} |
|   | Vasemmistopuolue | 0 | 0 | 0 | 1 | 1 | 1 | 1 | 1 | 2 | 1 | 0 | 1 | 1 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 2 | 3 | {{{sd2022}}} |
|   | Muut | 0 | 0 | 0 | 0 | 7 | 5 | 6 | 3 | 4 | 3 | 3 | 1 | 0 | 0 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 41 | 31 | 31 | 31 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Askumin piiri
Hunnebostrandin piiri
Kungshamnin piiri
Malmönin piiri
Smögenin piiri
Tossenen piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Södra Sotenäs
Hunnebostrand
Tossene
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Askum
Hunnebostrand
Kungshamn (Gustav Adolf)
Malmön
Smögen
Tossene
Åby*
Seurakunnat > Kirkot

Askumin kirkko
Bovallstrandin kirkko
Hunnebostrandin kirkko
Kungshamnin kirkko
Malmönin kirkko
Smögenin kirkko
Tossenen kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Sotenäsin kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Sotenäs kommun – Kuntajaon kehitys on käännöstä tästä ja maalaiskuntia koskevista artikkeleista.
Länsi-Götanmaan läänin kunnat
Kartta Sotenäsin kunnan piireistä.
Käännös suomeksi
Rusja

Irina "Rusja" Porivaj vuonna 1998.
Rusja (ukr. Руся), oikealta nimeltään Iryna Volodymyrivna Osaulenko, os. Porivaj (ukr. Ірина Володимирівна Осауленко (Поривай)) on ukrainalainen laulaja.
Diskografia

Різдвяна ніч (1989)
Даруй Мені, Мамо (1990)
Руся (1991)
Попелюшка (1991)
Черемшина (1994)
Кияночка (1994)
Вiзерунки (2007)
Спогади Про Майбутнє ‎(2017)
Ворожка (2021)
Aiheesta muualla

Руся - youtube
Руся - spotify
Rusismi

Kahden rusismiin yhdistetyn symbolin eli Z-tunnuksen ja yrjönnauhan yhdistelmä
Rusismi (myös ”russismi”, ”rašismi”; ukr. рашизм, ven. русизм) on Venäjää ja fasismia merkitsevät sanat yhdistävä uudissana, jonka tarkoitus on kuvata Venäjän hallinnon edustamaa ideologiaa ja toimintatapoja. Termi on ollut aktiivisesti poliitikkojen ja tutkijoiden käytössä. Vuodesta 2022 lähtien sitä on käytetty aktiivisesti varsinkin Ukrainassa, jossa sitä ovat käyttäneet myös virallisissa yhteyksissä Volodymyr Zelenskyi ja Verh’ovna Rada.
Rusismia pidetään fasismin tavoin autoritaarisena, ultranationalistisena järjestelmänä, johon lisäksi yhdistyvät vahva Venäjän maailmanhistoriallisen aseman korostus ja täydellinen todellisuuden sivuuttaminen. Termiä on käytetty havainnollistamaan Vladimir Putinin politiikassa havaittuja fasismin piirteitä. Putin on usein viitannut puheissaan Ivan Iljiniin, ja hänen on katsottu saaneen vaikutteita myös oman aikansa äärioikeistolaisilta ajattelijoilta, kuten Aleksandr Duginilta ja Timofei Sergeitševiltä. Timothy Snyderin mukaan Putin tukee äärioikeistoa kansainvälisesti ja on noussut monien valkoisen ylivallan kannattajien ihannoimaksi hahmoksi. Hänen mukaansa Putin on kasvavissa määrin tukeutunut fasistiseen käsitteistöön.
Suomen kielessä esimerkiksi Mika Aaltola on käyttänyt termiä muodossa ”rusismi” ja pitänyt Putinin hallitsemaa Venäjää fasistisena valtiona.
Historia

Rusismi-sanaa käyttivät alun perin toimittajat venäläisestä ultranationalismista 1990-luvun loppupuolella. Vastaavaa termiä oli jo 1990-luvun alkupuolella käyttänyt Džohar Dudajev, joka piti sanan kuvaamalle ilmiölle tunnusomaisena julmuutta niin ihmisiä kuin luontoakin kohtaan. Dudajev yhdisti sanan myös poltetun maan taktiikkaan. Sanaa käytettiin jälleen Georgian sodan yhteydessä vuonna 2008. Sanan käyttö yleistyi vuoden 2014 jälkeen, ja erityisen laajaan käyttöön se tuli Venäjän aloitettua täysmittaisen hyökkäyksen Ukrainaan vuonna 2022. Jo ennen vuotta 2022 sanalla ”rusismi” viitattiin venäläisen maailman ideologiaan ja Vladimir Putinin harjoittamaan ekspansionistiseen politiikkaan. Vuonna 2022 Ukrainassa "rusisteina" alettiin viitata sekä Ukrainan sotaa kannattaviin venäläisiin sotilaisiin että siviileihin.
Historia > Merkitys lainsäädännössä

Vuonna 2023 Verh’ovna Rada teki päätöksen, jonka myötä termi omaksuttiin Ukrainassa viralliseen käyttöön Venäjän hallinnon arvoihin ja toimintatapoihin viitattaessa. Lainsäätäjät tutustuivat muiden muassa Timothy Snyderin, Anne Applebaumin ja Mark Lipovetskin kirjallisuuteen ennen termin määrittelemistä. Ratkaisun mukaan rusismi on totalitarististen ideoiden ja toimintatapojen kokonaisuus, johon ovat vaikuttaneet käsitys venäläisestä ylivertaisuudesta, venäläinen imperialismi, Neuvostoliiton hallinto ja Saksan kansallissosialismi.
Salaliitto (albumi)

| Salaliitto Salaliitto |
| --- | --- | --- |

Studioalbumin tiedot
 Julkaistu: 18. joulukuuta 2015
 Tyylilaji: indie rock, alternative rock
 Levy-yhtiö: Plastic Passion
Salaliiton muut julkaisut
|   | Salaliitto 2015 | Melankolia 2017 |
Singlet albumilta Salaliitto
 ”Virhe” Julkaistu: 2015  ”Uuteen elämään” Julkaistu: 2015
Salaliitto on suomalaisen indie rock -yhtye Salaliiton esikoisalbumi. Se julkaistiin joulukuussa 2015.
Kappaleet

Pääsiäissaaret – 4.06
Uuteen elämään – 4.30
Virta – 4.22
Salaliitto – 4.41
Hei poika – 6.45
Virhe – 4.17
Lehdet & paperit – 3.03
Syy – 3.36
Avec – 4.43
Kaikilla on aikaa – 3.56
Arvostelut

Soundi:
Sakichi Toyoda

Sakichi Toyoda
Sakichi Toyoda (Toyoda Sakichi, 14. helmikuuta 1867 – 30. lokakuuta 1930) oli japanilainen keksijä. Hän syntyi Kosaissa, Shizuokassa. Hän oli köyhän puusepän poika. Toyodaa on pidetty "japanilaisten keksijöiden kuninkaana". Häntä on usein kutsuttu myös japanilaisen teollisuuden mullistajaksi. Hän on myös Toyota Industries -yhtiön perustaja.
Toyoda keksi monia ompelulaitteita. Hänen kuuluisin keksintönsä oli automaattinen kangaspuu, jonka hän toteutti Jidokan periaatteella (itsehallinnallinen automatisointi). Jidokan periaatteesta, joka tarkoittaa, että kone pysäyttää itsensä, kun ongelmia esiintyy, tuli myöhemmin osa Toyotan tuotantomenetelmiä.
Toyota esitteli viiden miksi-kysymyksen menetelmän: ”Kun ongelmia esiintyy, kysy 'miksi' viisi kertaa yrittääksesi löytää ongelman lähteen, sitten laita paikalleen jotakin, mikä estää ongelmaa tapahtumasta.” Tämä käsite on käytössä yhä osana ongelmanratkaisun menetelmää, ja se parantaa laatua ja alentaa kuluja.
Sakichi Toyodalla oli kaksi lasta: poika Kiichiro Toyoda (1895–1952), Toyota Motor Corporationin perustaja ja tytär Aiko Toyoda. Sakichilla oli kaksi nuorempaa veljeä, Sasuke Toyoda ja Heikichi Toyoda (Eiji Toyodan isä).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sakichi Toyoda
Saimaan aallot

Saimaan aallot oli Lappeenrannassa toimiva paikallisradio, joka perustettiin 10.11.1985. Aseman toimilupa oli aluksi Paikallisohjelmat Oy:llä, jonka taustalla olivat SAK ja SAK:n Lappeenrannan Ammatillinen Paikallisjärjestö. Ohjelmatoiminnan tasapuolisuutta vaalimaan ja kehittämään perustettiin alueen asukkaista koostuva ohjelmaneuvosto.  Asema toimi vuoden verran Radio Dix-nimisenä Lappeenrannan ja Imatran alueella. Paikallisradioyhtiö Saimaan Aallot ajautui konkurssiin elokuussa 1996. Kanavan suosituin ohjelma oli Lauantai-iltaisin kuultu Saturday Banana, jota alkuun juonsi Agent Simo ja myöhemmin Dj Bansku.[lähde? ]
Richard Corliss

Richard Nelson Corliss (6. maaliskuuta 1944 Philadelphia, Pennsylvania – 23. huhtikuuta 2015 New York, New York) oli yhdysvaltalainen Timen kirjoittaja, joka keskittyi pääasiassa elokuviin ja satunnaisesti musiikkiin sekä urheiluun. Corliss kirjoitti useisiin lehtiin, kuten National Review, New Times Media, Maclean's ja SoHo Weekly News. Vuonna 1980 hän liittyi Timeen  toimien alkuun apulaiseditoijana, kunnes hänet ylennettiin kirjoittajaksi vuonna 1985.
Aiheesta muualla

Richard Colliss Timen sivustolla
Richard Corliss Internet Movie Databasessa. (englanniksi)
Ruutu (sarjakuvalehti)

Ruutu oli vuosina 1973–1975 ilmestynyt suomalainen sarjakuvalehti. Lehti ilmestyi viikoittain, ja sitä kustansi Yhtyneet Kuvalehdet. Sisältö oli pääosin peräisin belgialaisesta Spirou-sarjakuvalehdestä.
Ruutu-lehteä julkaistiin vuosina 1973 (13 numeroa), 1974 (52 numeroa) ja 1975 (31 numeroa), juhannus- ja jouluviikon numerot olivat kaksoisnumeroita. Kussakin lehdessä oli 32 sivua ja kutakin jatkotarinaa oli yhdessä lehdessä yleensä 4-6 sivua. Lehden lopetettua sen korvaajaksi tuli sarjakuvalehti Non Stop (1975–1979). Ruudun päätoimittajana oli aluksi Juhani Härmä ja hänen jälkeensä Soile Kaukoranta, joka jatkoi myös Non Stopin päätoimittajana.
Ruudussa esitettiin länsieurooppalaisen sarjakuvan parhaimmistoa jatkosarjoina, sekä lehteen lähetettyjä stripin ja sivun kokoisia Lukijan sarjakuvaa.
Ruudussa seikkailivat

Archie Cash
Kauhujen herra - Le Maitre de l'Epouvante -- ( 45 s.)
Malik; Brouyere ----- Ruutu 74/07 - 74/16
Zombien karnevaalit - Le Carneval des Zombies -- ( 45 s.)
Malik; Brouyere ----- Ruutu 75/05 - 75/13
Attila
Koiran ammatti - Un Metier de Chien -- ( 44 s.)
Derib;Rosy ----- Ruutu 73/01 - 74/02
Attila vanhassa linnassa - Attila au Chateau -- ( 44 s.)
Derib;Rosy ----- Ruutu 74/06 - 74/15
Salaperäinen Z 14 - Le Mystere Z 14 -- ( 44 s.)
Derib;Rosy;Kornblum ----- Ruutu 75/10 - 75/16
Benjamin
Buck Danny
Eversti Clifton
Gil Jourdan
Hyvä naapuri
Jerry Spring
Johannes ja Pirkale
Lucky Luke
Natasha
Niilo Pielinen
Pienet miehet
Piko ja Fantasio
Sammy Day
Sipuleena
Strumffit (= Smurffit)
Tim ja Tom
Valentin Vaeltaja
Veikko, Tette ja Jykke
Vekarat
Vili & Bill
Yoko Tsuno
Aiheesta muualla

Ruutu ja Non Stop -lehdissä julkaistut sarjakuvat
Running on Empty

| Running On Empty Jackson Browne |
| --- | --- | --- |

LP-levyn kansikuva.
Livealbumin tiedot
 Äänitetty : 17. elokuuta –   17. syyskuuta 1977
 Julkaistu: 1977
 Formaatti: LP
 Tuottaja(t): Jackson Browne
 Tyylilaji: Rock
 Kesto: 41.49
 Levy-yhtiö: Asylum Records
Jackson Brownen muut julkaisut
| The Pretender 1976 | Running On Empty 1977 | Hold Out 1980 |
Running On Empty on yhdysvaltalaisen laulaja-lauluntekijä Jackson Brownen ennen julkaisemattomia kappaleita sisältävä livealbumi vuodelta 1977. Browne on itse tuottanut levyn. Äänittäjä on Greg Ladanyi.
Konserttiäänityksissä ovat avustaneet Tom Walsh ja Russell Schmitt käyttäen Showcon 24-raitaista Studeria. Hotelli- ja bussiäänityksissä ovat avustaneet David Hewitt, Mark Salwasser ja Norman Mershan käyttäen New Yorkin Record Plant –studion rekkaa.
Miksaus on tehty Aphexilla Los Angelesissa Sound Factory –studiossa. George Ybarra ja Dennis Kirk ovat avustaneet.
Teknisenä neuvonantajana on ollut Chris Cabral ja kiitoksissa mainitaan myös Dave Hassinger ja Jim Nipar.
Masteroinnin on tehnyt Bernie Grundman A&M-studiossa.
Levykannen suunnittelusta ja toteutuksesta on vastannut Jimmy Wachtel ja valokuvat on ottanut Joel Bernstein sekä yhden levypussin kuvan Aaron Rapoport.
Kiitoksissa mainitaan Elizabeth Reynolds ja David Geffen.
Euroopan markkinoille levyä on valmistanut Saksassa WEA Musik GmbH.
Kappaleet

Sivu 1
Running On Empty (Jackson Browne) – 5:20
The Road (Danny O'Keefe) – 4:50
Rosie (Jackson Browne / Donald Miller) – 3:37
You Love the Thunder (Jackson Browne) – 3:52
Cocaine (Rev. Gary Davis) – 4:55
Päätöskappaleen sanoitusta ovat täydentäneet Jackson Browne ja Glenn Frey.
Kappaleiden julkaisuyhtiöt ovat: 1-4 Warner Bros. Music Ltd. 5 Carlin Music Corp.
Sivu 2
Shaky Town (Daniel Kortchmar) – 3:36
Love Needs a Heart (Lowell George / Valerie Carter / Jackson Browne) – 3:28
Nothing But Time (Jackson Browne / Howard Burke) – 3:05
The Load-Out (Jackson Browne / Bryan Garofalo) – 5:38
Stay (Maurice Williams) – 3:28
Kappaleiden julkaisuyhtiöt ovat: 1 Copyright Control 2-4 Warner Bros. Music Ltd. 5 Lorna Music Ltd.
Kappaleiden sanat on painettu levypussiin.
"Running On Empty" on äänitetty 27. elokuuta 1977 konsertissa Merriweather Post Pavilionissa Marylandin Columbiassa.
"The Road" on äänitetty 27. elokuuta 1977 Cross Keys Innin huoneessa 301 Marylandin Columbiassa ja 7. syyskuuta konsertissa Garden State Arts Centerissä New Jerseyn Holmdalessa. Hotelliäänityksen osalta on kiitetty Pete Wileytä. Kappale on omistettu Judylle.
"Rosie" on äänitetty 1. syyskuuta 1977 Saratoga Performing Arts Centerin backstage-tilassa New Yorkin Saratoga Springsissa. Taustalaulajina ovat Doug Haywood ja kiertueen valokuvaaja Joel Bernstein.
"You Love the Thunder" on äänitetty 6. syyskuuta 1977 konsertissa Garden State Arts Centerissä New Jerseyn Holmdalessa.
"Cocaine" on äänitetty 17. elokuuta 1977 Holiday Innin huoneessa 124 Illinoisin Edwardsvillessa.
"Shaky Town" on äänitetty 18. elokuuta 1977 Holiday Innin huoneessa 124 Illinoisin Edwardsvillessa. Kappaleen tekijä Daniel Kortchmar laulaa taustoja.
"Love Needs a Heart" on äänitetty livenä 17. syyskuuta 1977 Universal Amphitheatressa Kalifornian Universal Cityssä.
"Nothing But Time" on äänitetty 8. syyskuuta 1977 Continental Silver Eagle –bussissa jossain päin New Jerseytä. Russell Kunkel soittaa snarea, hi-hatia ja pahvilaatikkoa jalkapedaalilla.
"The Load-Out" on äänitetty 27. elokuuta 1977 konsertissa Merriweather Post Pavilionissa Marylandin Columbiassa.
Kappaleella "Stay" on harvinainen lauluosuus David Lindleyltä.
Muusikot

Jackson Browne – laulu, kitara ja piano
David Lindley – viulu ja lap steel –kitara
Russell Kunkel – rummut
Leland Sklar – basso
Craig Doerge – kosketinsoittimet
Danny Kortchmar – kitarat
Doug Haywood ja Rosemary Butler – laulu
Kiertuehenkilökunta

kiertuemanageri: Howard Burke
tuotantomanageri: Donald "Buddha" Miller
roudarit: Eric Deterding, Michael Deterding, Jan Alahandro, Ed Kolakowski ja Bill Thompson
valomiehet: Alan Owen, Kevin Di Piazza ja Jim Waits
monitorimiksaajat: Bill "Doc" Gans ja Rance Caldwell
miksaaja (House Mixer): Jim Bornhorst
rekkakuskit: Jimmy Deluca, Byron Lisenbee ja Mike "Mountain Boy" Rogers
bussinkuljettaja: Thomas Gustaferro
kiertuevalokuvaaja: Joel Bernstein
Spasmodinen Nainen: Joanna Madden
The Kid: Steven Deluca
valot ja äänentoisto: Showco
pianon toimittaja: Sound Productions
kiertueen järjestäjä: Peter Golden William Morris Agencysta.
Rory Penttinen

| Rory Penttinen |
| --- | --- |

Henkilötiedot
Syntynyt: 30. lokakuuta 1979 (ikä 44) Uusikaarlepyy
Rory Penttinen (s. 30. lokakuuta 1979 Uusikaarlepyy) on suomalainen autourheilija.
Ura

Penttinen aloitteli uraansa vuonna 2004 Legends Trophy Finland -sarjassa ja sijoittui sarjassa toiseksi vuonna 2007. Samaisena vuonna Penttinen voitti Legends Car World Finals - Pro (USA) mestaruuden. Vuonna 2008 Penttinen ajoi Radical Sweden - RM -sarjassa ja voitti sarjan mestaruuden vuonna 2012.
Vuonna 2014 Penttinen osallistui Nürburgringin 24 tunnin ajoon ja sijoittui vuonna 2015 kilpailussa luokkansa kolmanneksi. Vuonna 2016 hän oli neljäs samaisessa kilpailussa. Vuonna 2017 hän kilpaili Dubain 24 tunnin ajoissa. Vuonna 2017 Penttinen siirtyi Blancpain GT Series Endurance Cup -sarjaan jossa hän ajoi Am -luokassa. Parhaana saavutuksena hän sijoittui autokuntansa sarjassa yhdeksänneksi vuonna 2018.
Vuonna 2019 Penttinen siirtyi Le Mans -sarjoihin ajaen Asian Le Mans Series -sarjaa. Vuonna 2020 Penttinen kilpaili Michelin Le Mans Cup -sarjassa saavuttaen autokuntineen yhden paalupaikan ja kolme palkintosijaa sijoittuen sarjassa neljänneksi.
Ura > 2021

Vuonna 2021 Penttinen jatkoi United Autosports -tallissa Asian Le Mans Series -sarjassa. Penttinen, Wayne Boyd ja Manuel Maldonado ajoivat Ligier JS P320 -autolla. Penttinen autokuntineen voittivat sarjan LMP3-luokan mestaruuden 20 pisteen erolla. Autokunta saavutti kaudella kolme voittoa, kolme paalua ja kolme palkintosijoitusta.
Penttinen ajoi samana vuonna European Le Mans Series ja Michelin Le Mans Cup -sarjoissa saavuttaen palkintosijoituksia.